ਕਵਿਤਾ ਪੌਡਵਾਲ
ਕਵਿਤਾ ਪੌਡਵਾਲ ਤੁਲਪੁਲੇ (ਜਨਮ 1974), ਇੱਕ ਭਾਰਤੀ ਗਾਇਕਾ ਹੈ। ਉਹ ਭਗਤੀ ਗੀਤ ਭਜਨ ਗਾਉਣ ਲਈ ਜਾਣੀ ਜਾਂਦੀ ਹੈ ਅਤੇ ਉਸਨੇ ਗਾਇਤਰੀ ਮੰਤਰ, ਕ੍ਰਿਸ਼ਨਾ ਅਤੇ ਲਕਸ਼ਮੀ ਅਤੇ ਅਮ੍ਰਿਤਵਾਨੀ ਸਮੇਤ ਲਗਭਗ 40 ਸੰਗੀਤ ਐਲਬਮਾਂ ਰਿਲੀਜ਼ ਕੀਤੀਆਂ ਹਨ। ਉਹ 1995 ਤੋਂ ਭਗਤੀ ਗੀਤ ਗਾ ਰਹੀ ਹੈ ਉਸਨੇ ਹਈਆ (1995), ਮਿਰਚ ਮਸਾਲਾ (1996), ਅਤੇ ਜੂਲੀ ਆਈ ਲਵ ਯੂ ਵਰਗੇ ਹਿੱਟ ਗੀਤਾਂ ਲਈ ਆਪਣੀ ਆਵਾਜ਼ ਦਿੱਤੀ ਹੈ। ਉਸਨੇ ਕਈ ਬਾਲੀਵੁੱਡ ਫਿਲਮਾਂ ਲਈ ਪਲੇਬੈਕ ਗਾਇਕੀ ਕੀਤੀ ਹੈ, ਕੁਝ ਵਿੱਚ ਤੋਹਫਾ (1984), ਜੂਨਨ (1992), ਫੂਲ ਬਣੇ ਪੱਥਰ (1998), ਭਾਵਨਾ (1984), ਅਤੇ ਅੰਗਾਰੇ (1998) ਸ਼ਾਮਲ ਹਨ।

ਉਹ ਮੁੱਖ ਤੌਰ 'ਤੇ ਹਿੰਦੀ ਭਾਸ਼ਾਵਾਂ ਦੀਆਂ ਫਿਲਮਾਂ ਅਤੇ ਸੰਗੀਤ ਐਲਬਮਾਂ ਵਿੱਚ ਗਾਉਂਦੀ ਹੈ ਪਰ ਉਸਨੇ ਤਾਮਿਲ, ਤੇਲਗੂ, ਬੰਗਾਲੀ, ਕੰਨੜ, ਮਰਾਠੀ, ਗੁਜਰਾਤੀ, ਨੇਪਾਲੀ, ਮਲਿਆਲਮ, ਉੜੀਆ, ਭੋਜਪੁਰੀ ਅਤੇ ਹੋਰ ਭਾਰਤੀ ਭਾਸ਼ਾਵਾਂ ਵਿੱਚ ਵੀ ਗਾਇਆ ਹੈ।

ਪੌਡਵਾਲ ਨੇ ਨਰਸੀ ਮੋਨਜੀ ਕਾਲਜ ਆਫ ਕਾਮਰਸ ਐਂਡ ਇਕਨਾਮਿਕਸ, ਮੁੰਬਈ ਤੋਂ ਕਾਮਰਸ ਦੀ ਡਿਗਰੀ ਹਾਸਲ ਕੀਤੀ ਹੈ। ਉਸਨੇ ਟਿਸ਼ ਸਕੂਲ ਆਫ਼ ਆਰਟਸ, ਨਿਊਯਾਰਕ ਯੂਨੀਵਰਸਿਟੀ ਤੋਂ ਇੰਟਰਐਕਟਿਵ ਮੀਡੀਆ ਵਿੱਚ ਆਪਣੀ ਮਾਸਟਰ ਡਿਗਰੀ ਪੂਰੀ ਕੀਤੀ। ਉਸਨੇ ਹਿੰਦੁਸਤਾਨੀ ਸ਼ਾਸਤਰੀ ਸੰਗੀਤ ਦੀ ਸਿਖਲਾਈ ਪੰਡਿਤ ਜੀਲਾਲ ਵਸੰਤ ਅਤੇ ਸੁਰੇਸ਼ ਵਾਡਕਰ ਅਤੇ ਉਸਦੇ ਮਾਤਾ-ਪਿਤਾ ਅਰੁਣ ਪੌਡਵਾਲ ਅਤੇ ਅਨੁਰਾਧਾ ਪੌਡਵਾਲ ਦੁਆਰਾ ਪ੍ਰਾਪਤ ਕੀਤੀ ਸੀ।

ਕਰੀਅਰ 
13 ਸਾਲ ਦੀ ਉਮਰ ਵਿੱਚ, ਉਸਨੇ ਮਹੇਸ਼ ਭੱਟ ਦੀ ਫਿਲਮ ਜੂਨੂਨ ਤੋਂ ਇੱਕ ਪਲੇਬੈਕ ਗਾਇਕਾ ਵਜੋਂ ਸ਼ੁਰੂਆਤ ਕੀਤੀ। ਜਦੋਂ ਕਵਿਤਾ 16 ਸਾਲ ਦੀ ਸੀ, ਉਸਨੇ ਦੋ ਫਿਲਮਾਂ ਲਈ ਸੰਗੀਤ ਤਿਆਰ ਕੀਤਾ ਸੀ। ਕਵਿਤਾ ਨੇ ਏ.ਆਰ. ਰਹਿਮਾਨ, ਲਕਸ਼ਮੀਕਾਂਤ-ਪਿਆਰੇਲਾਲ, ਅਨੂ ਮਲਿਕ, ਬੱਪੀ ਲਹਿਰੀ ਵਰਗੇ ਵੱਖ-ਵੱਖ ਫਿਲਮਾਂ ਦੇ ਸੰਗੀਤਕਾਰਾਂ ਨੂੰ ਆਪਣੀ ਆਵਾਜ਼ ਦਿੱਤੀ ਹੈ। ਉਸਨੇ ਕਾਜੋਲ, ਐਸ਼ਵਰਿਆ ਰਾਏ ਬੱਚਨ, ਸੋਨਾਲੀ ਬੇਂਦਰੇ, ਪੂਜਾ ਭੱਟ ਵਰਗੀਆਂ ਅਭਿਨੇਤਰੀਆਂ ਲਈ ਪਲੇਬੈਕ ਸਿੰਗਿੰਗ ਕੀਤੀ ਹੈ। ਉਸਨੇ ਟੀ-ਸੀਰੀਜ਼ ਨਾਲ 40 ਭਗਤੀ ਸੰਗੀਤ ਦੀਆਂ ਸੀਡੀਜ਼ ਲਾਂਚ ਕੀਤੀਆਂ ਹਨ। ਉਸਨੇ ਹਰੀਹਰਨ, ਸੋਨੂੰ ਨਿਗਮ, ਜਾਵੇਦ ਅਲੀ ਅਤੇ ਸ਼ਾਨ ਵਰਗੇ ਸਹਿ-ਗਾਇਕਾਂ ਨਾਲ ਗਾਇਆ ਹੈ।

ਨਵੰਬਰ 2019 ਵਿੱਚ, ਉਸਨੇ ਪੰਕਜ ਉਧਾਸ ਦੇ ਨਾਲ ਇੱਕ ਮਰਾਠੀ ਭਵਗੀਤ ਸਿੰਗਲ, ਜਿਸਦਾ ਸਿਰਲੇਖ ਰੰਗਾ ਧਨੂਚਾ ਝੂਲਾ ਸੀ, ਲਈ ਸਹਿਯੋਗ ਕੀਤਾ।

ਨਿੱਜੀ ਜੀਵਨ 
ਉਹ ਅਨੁਰਾਧਾ ਪੌਡਵਾਲ ਅਤੇ ਅਰੁਣ ਪੌਡਵਾਲ ਦੀ ਧੀ ਹੈ।

ਹਵਾਲੇ

ਬਾਹਰੀ ਲਿੰਕ 

 
 Kavita Paudwal plans a comeback

ਭਾਰਤੀ ਔਰਤ ਗਾਇਕਾਵਾਂ
ਮੁੰਬਈ ਦੇ ਲੋਕ
ਜ਼ਿੰਦਾ ਲੋਕ
ਜਨਮ 1974